‫בהתחלה, כל מה שחשבתי עליו היה לפגוע בה.‬
‫לפגוע בה נפשית. זה כל מה שהעסיק אותי.‬
‫באמת שמחתי שהיא פחדה.‬
‫כל שנה מתרחשים בארה"ב‬
‫יותר משלושה מיליון מקרים של הטרדה מאיימת‬
‫פחות מרבע מהפוגעים הם נשים‬
‫פקפקתי בכולם. בכל מי שהיה לידי.‬
‫זה מבעית.‬
‫מי שעושה את זה לא רוצה רק להפריע לך.‬
‫הוא כפייתי בנוגע אלייך.‬
‫לא היה לי מושג מה יקרה.‬
‫באמת חשבתי שזה יסתיים במותי.‬
‫- זה סיפורו של תיק הטרדה מאיימת‬ ‫מספר 241-2080-19 -‬
‫זה הזין את הצורך החולני שלי ל…,‬
‫אני לא יודעת אפילו מה,‬ ‫אבל זה הזין בי משהו.‬
‫אני בהחלט קוראת לזה נקמה.‬
‫- סדרה של NETFLIX -‬
‫אני מעדיף שיחשבו שאני רוצח‬ ‫ולא מטרידן, אתה מבין אותי?‬
‫רציתי שהיא תרגיש שצופים בה.‬
‫כל אחד יכול להיות מטרידן.‬
‫אלו דיבורים של הפחדה.‬
‫אני לא משוגע עד כדי כך.‬
‫- פחד מיידי -‬
‫- דאלאס, טקסס -‬
‫עבדתי עם אלפי נשים שחוו הטרדה מאיימת.‬
‫אבל נשים מטרידניות זה דבר נדיר מאוד.‬
‫ב-80 אחוז מהמקרים,‬
‫הגברים הם העבריינים והנשים הן הקורבנות.‬
‫- כתב ויתור נוכחות -‬
‫המקרה הזה ייחודי.‬
‫אין ספק שהוא תואם‬ ‫לכל ההגדרות של הטרדה מאיימת.‬
‫זה היה דפוס התנהגות,‬ ‫זה היה ממוקד באדם אחד,‬
‫וזה עורר פחד.‬
‫אבל המקרה המסוים הזה‬ ‫מוגדר גם כהטרדה מאיימת נקמתית.‬
‫"אני אראה לך. את תשלמי על זה.‬
‫"תתחרטי על שהתעסקת איתי", דברים כאלו.‬
‫מסוכן מאוד.‬
‫- טיילר -‬
‫- טיילר, טקסס -‬
‫שמי ג'קלין פייגן.‬
‫הואשמתי בעבירה של הטרדה מאיימת.‬
‫גדלתי בכל רחבי מזרח טקסס.‬
‫יש כנסיות ומסעדות, ואין הרבה מה לעשות‬
‫חוץ מללכת לכנסייה, לאכול ולקניות.‬
‫אם אתה לא מאמין באל הנוצרי, אתה מרושע.‬
‫מדובר ב"דרך שלי או בכלל לא"‬ ‫באזור חגורת התנ"ך.‬
‫הייתה לי ילדות בהחלט קשה.‬
‫אימא שלי הייתה היחידה שהייתה שם בשבילי.‬
‫אז כן, הקשר היה חזק מאוד.‬
‫- ליברטי -‬
‫בגיל 21, ג'קלין פגשה את בעלה ג'סי -‬
‫- התזמורת הסימפונית של מזרח טקסס -‬
‫פגשתי את בעלי דרך חברים משותפים.‬
‫זאת הייתה מערכת יחסים אינטנסיבית.‬
‫היא התקדמה במהירות רבה.‬
‫הבת שלנו נולדה ב-2018 והתחתנו ב-2019.‬
‫לבעלי ולחברתו לשעבר היה בן משותף,‬
‫וכשהיא שמעה שאנחנו יוצאים,‬ ‫היא רצתה לדעת מי נמצא עם בנה.‬
‫כבר בהתחלה היא אמרה לי‬ ‫שאם אפגע במישהו מהם,‬
‫היא תהרוג אותי,‬
‫ושזה לא איום, זו הבטחה.‬
‫אני חושבת שעדיין נותרו בהם רגשות זה לזה,‬
‫ולראות בחורה חדשה שעוברת לבית חברך לשעבר,‬
‫עם חברך לשעבר ועם הבן שלך,‬ ‫אני חושבת שזה יכול להיות…‬
‫זה קשה. קשה להתמודד עם זה.‬
‫שמי סנדרה ואני גרה בפלינט, טקסס.‬
‫ג'סי הוא החבר לשעבר שלי.‬
‫"סנדרה" ביקשה להסתיר את זהותה‬
‫כדי להגן על עצמה ועל משפחתה‬
‫- ליהנות מהדברים הקטנים -‬
‫הכרנו כשהיינו מתבגרים.‬
‫היינו חברים במשך שנים רבות.‬
‫ובשנת 2012, החלטנו לפתח מערכת יחסים.‬
‫ב-2015, לג'סי ולי נולד ילד קטן יפהפה.‬
‫אבל לא תמיד ראינו עין בעין.‬
‫הוא היה אתאיסט ואני הייתי דתייה.‬
‫אז סיימנו את היחסים בסוף 2016.‬
‫- ג'סי סירב להשתתף בסרט התיעודי הזה -‬
‫כמה חודשים אחרי סיום מערכת היחסים בינינו,‬ ‫ג'סי התחיל לצאת עם ג'קלין.‬
‫היא הייתה יותר ברקע הדברים,‬
‫אז לא הכרתי אותה טוב במיוחד.‬
‫היא הייתה שקטה מאוד, כנועה מאוד.‬
‫לא הפריע לי שהוא יוצא עם מישהי אחרת.‬
‫כן הפריע לי‬ ‫שהיא נכנסה מהר כל כך לחייו של בני,‬
‫ותמיד חששתי שבגללה,‬
‫הבן שלנו יידחק הצדה.‬
‫- אחד באפריל, 2017 -‬
‫- באחד באפריל, 2007, בנם התינוק‬ ‫של סנדרה וג'סי היה מעורב בתאונה קשה -‬
‫הייתי בעבודה כשבת דודתי התקשרה.‬
‫הדבר היחיד שהיא אמרה היה שהבן שלי לא נושם,‬
‫ושאני צריכה להגיע.‬
‫התקשרתי לג'סי כשיצאתי, וגם הוא הגיע.‬
‫הגענו לבית החולים לפני האמבולנס.‬
‫חיכינו כמה דקות עד שהרופא נכנס‬
‫והוא אמר לנו שלבו של הבן שלנו‬ ‫לא חזר לפעום מאז…‬
‫שהם הגיעו אליו.‬
‫הבן שלי נפטר באחד באפריל, 2017.‬
‫הייתי בהכחשה מוחלטת לגבי מותו.‬
‫כל חיי התפרקו.‬
‫פניתי לסמים ולאלכוהול.‬
‫איבדתי את עצמי לגמרי.‬
‫נאבקתי כל יום‬
‫בשאלה אם אקום ואנסה‬
‫לחיות את החיים‬
‫או פשוט אוותר,‬
‫ואני יודעת שג'סי נאבק בדיוק כמוני.‬
‫אחרי שהבן שלהם מת,‬
‫אמו נהפכה…‬
‫אני לא יודעת, היא התאבלה,‬ ‫ואני יכולה להבין את זה לגמרי.‬
‫אבל היו הרבה חילופי הודעות בינה לבין בעלי.‬
‫חשדתי שהם רוצים לחדש את היחסים‬
‫או להצית מחדש את מערכת היחסים ביניהם.‬
‫אין ספק שזה שזה הכביד עלינו.‬
‫הייתי חסרת ביטחון מאוד‬ ‫והוא היה מגונן מאוד,‬
‫אז היו הרבה מאוד התגנבויות מצדו‬ ‫והרבה חטטנות מצדי,‬
‫ונחשפו הרבה דברים אחרים.‬
‫היחסים בינינו נעשו נפיצים מאוד אחרי כל זה.‬
‫החלטתי שצריך להציב גבולות‬ ‫כדי שהנישואים שלנו יצליחו.‬
‫ואחד הגבולות היה עם חברתו לשעבר.‬
‫תדברו רק על הבן שלכם וזהו.‬ ‫לא על שום דבר אחר.‬
‫והיא לא אהבה את זה.‬
‫אחרי שבני נפטר, ג'קלין ואני לא דיברנו.‬
‫בהלוויה של הבן שלי,‬
‫היא חשה אי נוחות רבה‬ ‫כשראתה את ג'סי ואותי עומדים יחד,‬
‫ובאמת החזקתי בידו של ג'סי כנחמה.‬
‫- איסט לייק, כנסייה בפטיסטית -‬
‫היא יצאה מהלוויה באמצע‬
‫כי היא התמלאה קנאה.‬
‫וזה היה אמור להיות דגל אדום.‬
‫אחרי הטקס, השבועות חלפו.‬
‫ג'קלין לא רצתה שג'סי ואני נדבר.‬
‫היא הרגישה שנשארו בינינו רגשות, וכמובן,‬
‫אחרי כל כך הרבה שנים יחד,‬
‫והולדת בן משותף, ואז לאבד את הבן יחד,‬
‫כמובן שיישארו רגשות.‬
‫השיחות בין ג'סי לביני היו בהחלט יכולות‬ ‫לעורר בה תחושה של חוסר ביטחון.‬
‫נוצר שם חיבור ש…‬
‫שאי אפשר לשבור.‬
‫חסמתי את סנדרה‬ ‫בכל הרשתות החברתיות של בעלי,‬
‫כך שהיא לא הייתה יכולה ליצור קשר עם בעלי.‬
‫לסנדרה הייתה חברה.‬
‫היא שלחה לבעלי‬ ‫צילום של החברה שלה בחזייה ותחתונים.‬
‫וכשאמרתי, "אם אתם מדברים רק על הבן שלכם,‬
‫"למה הצילומים של החברה שלך‬ ‫מופיעים בהודעות של בעלי?"‬
‫ואז היא התחילה להיות מגעילה כלפיי.‬
‫אני לא זוכרת באילו מילים‬ ‫היא בחרה להשתמש נגדי,‬
‫אבל כך היה.‬
‫שלחתי לג'סי צילום של בחורה אחרת.‬
‫לא צילום שלי, אלא של אישה אחרת.‬
‫הוא באמת פלרטט.‬
‫ויכול להיות…‬
‫שהשבתי בפלרטוט‬ ‫אבל לא מתוך כוונה לחזור אליו.‬
‫- מסילה חוצה -‬
‫היא סימסה לי.‬
‫היא הייתה מאוד תוקפנית.‬
‫היא חשה מאוימת מאוד.‬
‫היא רצתה לריב בגלל זה.‬
‫היא רצתה רק להתווכח.‬
‫ולא ממש רציתי להתווכח איתה,‬
‫אז אמרתי את שלי, כלומר…‬
‫"פישלתי,‬
‫"אבל אמשיך לדבר איתו‬ ‫כל עוד הוא ידבר איתי."‬
‫ואני חושבת שזה הרתיח אותה.‬
‫זאת הייתה הפעם האחרונה‬ ‫שדיברתי עם ג'קלין עד היום.‬
‫היו הודעות.‬
‫הודעות ממש מגעילות.‬
‫והרגשתי שאני מתפוצצת.‬
‫באותו רגע, זה היה כאילו הופעל איזה מתג.‬
‫אז החלטתי לנקום.‬
‫כדי לחמוק מחשד, ג'קלין חיכתה יותר משנה‬
‫לפני שנקטה בפעולה נגד סנדרה‬
‫- עד שנת 2019,‬ ‫סנדרה התחתנה וילדה ילד נוסף -‬
‫המטרה הייתה להפחיד אותה.‬
‫להשאיר לה באופן אנונימי דברים,‬ ‫פריטים מפחידים, בשטח שלה,‬
‫כדי שהיא תתהה, "מי עשה את זה?‬ ‫האם מישהו צופה בי?"‬
‫רק כדי להשפיע עליה נפשית.‬
‫- היי! -‬
‫בפעם הראשונה שהכנתי משהו,‬ ‫זה היה פשוט מאוד, קל מאוד.‬
‫חתיכת נייר עם הצילום והשם שלה.‬
‫ואני די בטוחה‬
‫שציירתי באדום כוכב מחומש על פניה.‬
‫ב-15 ביוני, 2019,‬
‫ג'קלין הביאה את מה שהכינה לביתה של סנדרה‬
‫הפעם הראשונה, אני חושבת‬ ‫שזה היה בסביבות אחת-שתיים בבוקר,‬
‫והייתי מתוחה בדרך לשם. בהחלט מתוחה.‬
‫ידעתי שאני עושה משהו לא בסדר, אבל המשכתי.‬
‫כן, זה בהחלט היה מרומם,‬
‫כמו תחושה של…‬
‫אני לא יודעת בדיוק איך הרגשתי.‬
‫ידעתי רק שהרגשתי טוב כשהשארתי את זה,‬
‫ושהיא תתעורר למחרת בבוקר‬
‫ותנסה להבין מי עשה לה מה.‬
‫התעוררתי כדי ללכת לעבודה, ופתחתי את הדלת,‬
‫והיה שם דף עם צילום שלי‬ ‫וכוכב מחומש מצויר על פניי.‬
‫- היי! -‬
‫היה שם נר שרוף,‬
‫והיה כתוב, "היי, סנדרה".‬
‫ראיתי את זה מונח על הקרקע.‬
‫הבטן שלי התהפכה.‬
‫לא ידעתי מי עשה את זה,‬
‫לא ידעתי למה עשו את זה.‬
‫הייתי מבוהלת מאוד.‬
‫הלכתי להעיר את בעלי‬ ‫והוצאתי אותו כדי לראות את זה.‬
‫הילדים שלנו היו שם,‬
‫אז היה עלינו לוודא‬ ‫שהם לא יצאו ויראו את זה,‬
‫כי לא רציתי שהילדים שלי ייחשפו.‬
‫בעלי התקשר מיד למשטרה.‬
‫פחדתי מאוד. חשתי מאוימת.‬
‫חשתי שמישהו עוקב אחריי בלי שאני יודעת.‬
‫אני זוכר שנסעתי לעבודה‬ ‫באותו בוקר רועדת כולי,‬
‫ובחנתי כל מכונית שחלפה על פניי,‬
‫ובחנתי כל אדם שהתקרב אליי,‬
‫וניסיתי להבין אם זה הם,‬ ‫או מי זה יכול להיות.‬
‫וזה העסיק אותי לכל אורך שעות העבודה,‬
‫וזה היה…‬
‫זה היה מפחיד למדי.‬
‫בימים שלאחר מכן,‬ ‫זה השתלט על הלך המחשבה שלי.‬
‫זה היה הדבר היחיד שחשבתי עליו,‬
‫האם היא פחדה.‬
‫אז כן, זה נהפך ל…‬
‫הלך מחשבה חולני בנוגע אליה.‬
‫אני לא יכולה להסביר‬ ‫איך או למה התפתחה הכפייתיות הזאת.‬
‫זה פשוט קרה. אני חושבת‬
‫שזה היה מפני שניסיתי להבין מה יש לה‬ ‫שלא היה לי, ושבעלי רצה בו.‬
‫ואחרי שהתחושה הטובה הזאת התפוגגה,‬
‫תכננתי את המתקפה השנייה שלי,‬ ‫או איך שלא נקרא לזה.‬
‫אני לא ממש זוכרת מה השארתי לה בפעם השנייה.‬
‫היו לי שאריות חבל אז יצרתי מהם בובה.‬
‫ותקעתי סיכות בראש ובלב,‬
‫והכנסתי אותה לצנצנת עם אפר מבית הקברות,‬
‫ואז אטמתי אותה,‬
‫וכיסיתי אותה בחותמות.‬
‫האמת, אני לא יודעת מה המשמעות‬ ‫של רוב הדברים האלו.‬
‫אני די בטוחה שזה קשור לטקסים פגאניים.‬
‫אבל ידעתי גם שהיא נוצרייה,‬
‫ולכן יהיה מפחיד במיוחד‬ ‫לראות דברים כאלו על מפתן הדלת.‬
‫ידעתי שאם מישהו היה משאיר את זה‬ ‫על המרפסת שלי, אני הייתי פוחדת.‬
‫הם השאירו צנצנת מלאה בחול,‬
‫ובובת וודו שסיכות תקועות בפניה ובלבה.‬
‫ראשי התיבות שלי ותאריך הולדתי‬ ‫היו כתובים באדום על הצנצנת,‬
‫ועוד כמה סמלים שטניים.‬
‫זה היה יומיים לפני יום ההולדת של בני,‬
‫אז ידעתי שמי שעשה זאת ידע,‬
‫וידעתי שהם ידעו שאהיה במצב פגיע, מתאבל.‬
‫התזמון החמיר את המצב מאוד . וזה…‬
‫זה מרושע.‬
‫הם רצו להעניש אותי על משהו,‬ ‫ולא ידעתי על מה.‬
‫זה הגביר בי את הפחד,‬
‫כי לא ידעתי מי אכזרי כל כך‬ ‫ומסוגל לעשות משהו כזה.‬
‫ישבתי בבית‬
‫וחשבתי כמה היא פוחדת,‬
‫וחשבתי שלא הפחדתי אותה מספיק.‬
‫חיפשתי את האינטנסיביות,‬
‫רציתי שהיא תרגיש שצופים בה.‬
‫רציתי להגביר את זה.‬
‫אז הכנתי פרופיל מזויף בפייסבוק‬ ‫של אחד מחבריה לעבודה מפעם,‬
‫ולקחתי צילום פרטי שלה,‬ ‫שאיש לא היה יכול להשיג‬
‫לולא היה חבר שלה ברשתות החברתיות,‬
‫והדפסתי אותו, וגלגלתי כמו מגילה,‬
‫ומצאתי דרך גוגל קללה כלשהי בלטינית,‬
‫וכתבתי אותה על מגילה,‬ ‫וקשרתי אליה את הצילום,‬
‫והשארתי את זה על המכונית שלה.‬
‫אני זוכרת שהקללה הלטינית הייתה קשורה‬
‫למגפה ולשפיכות דמים.‬
‫אני לא יודעת הרבה יותר מזה.‬
‫לא שיננתי אותה או משהו כזה.‬
‫היה לי מושג‬
‫שאני עושה משהו פלילי.‬
‫לא התייחסתי לזה ברצינות הראויה.‬
‫בעלי ואני התקשרנו למשטרה, ללא היסוס,‬
‫והם הגיעו מיד ולקחו את המגילה.‬
‫הם שלחו לי צילומים של מה שהיה בפנים,‬
‫והיה שם כישוף בלטינית.‬
‫בעיקרון היה כתוב שהם רוצים במותי.‬
‫בשלב ההוא חשבתי שלעולם לא יתפסו אותם.‬
‫הפחד שלי רק התגבר.‬
‫הייתי בטוחה שמישהו יחבל במכונית שלי,‬
‫ושאסיע את הילדים שלי לגן,‬
‫והבלמים שלי לא יפעלו או…‬
‫כל דבר.‬
‫פחדתי נורא שמישהו ינסה להרוג אותי,‬
‫ושהילדים שלי ייפגעו תוך כדי.‬
‫אני שוטר כ-13 שנה, 14 כמעט.‬
‫וראיתי מגוון רחב‬ ‫של מה שאנשים מסוגלים לעשות.‬
‫בהטרדה מאיימת, אין לדעת כמה רחוק זה יגיע.‬
‫זה מתחיל כמשהו קטן,‬ ‫אבל זה עלול לעלות בחייו של מישהו.‬
‫שמי ג'וש היל, והייתי הבלש הממונה בתיק הזה.‬
‫לפני שנעשיתי מעורב, אני חושב שהיו‬
‫חמישה מקרים נוספים‬ ‫שהקורבן התקשרה למוקד החירום‬
‫כדי לדווח על התנהגות כזאת.‬
‫אז תפקידי היה להגן על סנדרה ועל משפחתה.‬
‫בהתחלה לא הצלחנו לקבוע מי החשודים,‬
‫אבל כשסנדרה הגיעה למשרד שלי ותשאלתי אותה,‬
‫הכול התחיל להתחבר.‬
‫בעקבות שיחות עם המשטרה,‬
‫מצלמות אבטחה הותקנו מחוץ לבית של סנדרה‬
‫התאריך הוא 11 באוקטובר, 2019, 8:30 בבוקר.‬
‫אני מתשאל את…‬
‫תיק מספר 22280.‬
‫ב-11 באוקטובר, 2019, הבלש היל וסנדרה‬
‫סקרו את צילומי התקרית האחרונה‬
‫טוב, רציתי להראות לך מה אני בודק.‬
‫ורציתי לבקש ממך להביט ב…‬
‫לעזור לי להביט בזה,‬
‫רק כדי לוודא שאנחנו מסתכלים על אותו הדבר.‬
‫בצילומים נראה רכב נעצר‬ ‫בסמוך לביתה של סנדרה‬
‫המכונית הזאת היא האצ'בק.‬
‫של מיהי?‬ ‫-של ג'סי.‬
‫של ג'סי.‬
‫איך קוראים לאשתו?‬
‫ג'קלין.‬
‫ג'-ק-ל-י-ן, ג'קלין?‬
‫כלומר, זאת המכונית שלהם.‬ ‫אי אפשר לחמוק מזה.‬
‫- אדם נצפה יוצא מהמכונית‬ ‫ומניח את הפריטים בשטחה של סנדרה -‬
‫אז מבנה הגוף…‬ ‫אני לא מכיר את החבר שלך לשעבר,‬
‫אבל האדם הזה הולך כמו בחורה.‬
‫אפשר לדעת לפי תנועת הזרועות,‬
‫תנועת הירכיים.‬ ‫אפשר לדעת שזו הליכה של אישה.‬
‫הזרועות מתנדנדות, זו אישה.‬
‫אבל בצילום התגלה שהאישה לא פעלה לבדה‬
‫אדם נוסף המתין במכונית‬
‫דבר הוביל לדבר,‬
‫וניסיתי לחבר את חלקי התצרף‬
‫כדי להבין מאיפה מגיעים הפריטים.‬
‫וזה מה שגרם לי לתשאל את ג'קלין.‬
‫- בשישה בנובמבר, 2019, הבלש היל‬ ‫תחקר את ג'קלין בבית משפחתה -‬
‫היי. סליחה שהערתי אותך.‬
‫עבדת עד מאוחר אתמול? באיזו שעה סיימת?‬
‫סיימתי ב-9:30.‬
‫זה היה תשאול מעניין מאוד.‬
‫ספרי לי… אני יודע שאת יודעת למה אנחנו כאן.‬
‫את מכחישה את זה, או מה?‬
‫כי הם התקינו מצלמות.‬
‫האמת, אני לא אשקר לך,‬
‫זה ממש מטופש עכשיו, כי כל זה…‬
‫אז, כן, התעסקתי איתה.‬
‫- ג'קלין התבקשה לזהות את כל המעורבים -‬
‫אז ג'סי הצטרף אלייך כשעשיתם את זה?‬
‫אימא שלי.‬ ‫-בסדר.‬
‫אימא שלך כאן?‬ ‫-כן.‬
‫אוכל לדבר גם עם אימא?‬
‫אלך לקרוא לה.‬ ‫-תודה.‬
‫מבחינתי, אני מניח שהתחברתי רגשית לתיק הזה‬
‫כי כאב וכבעל, אני רוצה להגן על משפחתי.‬
‫והעובדה שאם של בת בוגרת‬
‫תאפשר ותסייע להתנהגות כזאת,‬
‫כלומר, זה בהחלט שינה את הנימה בתיק.‬
‫באותה תקופה,‬
‫ג'קלין התגוררה במשך שנה עם אמה, קריסטי‬
‫היי, אמא. הערנו גם אותך?‬
‫הייתי ערה, אבל נהניתי מהשקט.‬
‫טוב, אני מצטער. אני ג'וש.‬ ‫-היי.‬
‫אני ממשרד השריף.‬
‫דיברתי עם ג'סי ועם הבת שלך,‬
‫אז אני מודע לכל הסיפור, בסדר?‬
‫אבל אני סקרן לדעת, היא אמרה לך למה?‬
‫היא סיפרה לך מה אתן עושות?‬
‫כן, ידעתי מה קורה.‬ ‫-בסדר.‬
‫הסברתי לה מה קורה, הסברתי את ההאשמות.‬
‫והיא הביטה בי בחיוך מגחך.‬
‫אני לא מנסה ללמד אותך להיות הורה.‬ ‫אני מבין שיש עבר בעייתי.‬
‫כן.‬ ‫-אני לא תמים.‬
‫האמת, חשבתי שזה היה מצחיק,‬
‫וחשבתי שאולי זה ילמד אותה לקח‬ ‫והיא תניח להם לנפשם.‬
‫בגלל זה שיתפתי פעולה.‬
‫היא הפחיתה מחומרת המעשה,‬ ‫כמו ג'קלין. "זו סתם בדיחה".‬
‫טוב, אני מצטער, זו לא סתם בדיחה.‬
‫מדובר במסע מתמשך של עינויים, הטרדות,‬
‫מטרד, ובסופו של דבר זה גרם לסנדרה ולמשפחתה‬
‫לחשוש מפגיעה גופנית או ממוות.‬
‫שמי קריסטי פרגוסון,‬
‫ובתי היא ג'קלין פייגן.‬
‫כשג'קלין הייתה צעירה יותר,‬ ‫היא נתנה לאחרים לדרוך עליה.‬
‫תמיד שאלתי אותה,‬
‫"למה את מאפשרת לאחרים להתייחס אלייך ככה?"‬
‫במשך שנים דחפנו אותה‬ ‫להזמין לעצמה אוכל לבד,‬
‫כי היא הייתה כל כך ביישנית, כנועה ושקטה.‬
‫עכשיו היא ממהרת יותר לכעוס, תודה לאל.‬
‫אבל בדרך כלל, צריך הרבה כדי להרגיז אותה.‬
‫אני באמת לא זוכרת איך עלה הרעיון.‬
‫יכול להיות שצפינו בסרט.‬
‫אבל שוחחנו לילה אחד והיא אמרה,‬
‫"בשלב מסוים, העניין זה יצטרך להיחשף."‬
‫היא אמרה שנמאס לה מהשקרים.‬
‫זה היה מסוג הדברים שהגיעו לקצה.‬
‫והיא אמרה, "אולי אם אגלה התנגדות‬ ‫ואתעסק איתה קצת,‬
‫"אולי היא תתעמת איתי,‬
‫"והכול יתגלה."‬
‫הצעתי שהיא תדפוק על הדלת שלה,‬
‫אבל הבת שלי הרגישה שזה לא יעצור את זה.‬
‫- צילומי וידאו של המשטרה -‬
‫האמת, כשנעצרתי,‬
‫זה הרגיז אותי, זה הכעיס אותי.‬
‫הייתי המומה כי…‬
‫"את עושים את כל זה‬ ‫רק כי השארנו שם כמה דברים?"‬
‫האמת שלא חשבנו על זה‬ ‫כעל משהו רציני יותר מהטרדה.‬
‫האם עשינו זאת מתוך כוונה להיתפס ולהיעצר?‬
‫לא.‬
‫אף אחד לא ניסה לפגוע באף אחד.‬
‫לא אני ולא הבת שלי.‬
‫חשבתי שזה סתם מצחיק.‬
‫למיטב הבנתי, הם אמרו‬
‫שהם חששו לחייהם, לילדים שלהם.‬
‫אני מניחה שזה היה הקטע שלה,‬ ‫"מפני שאני נוצרייה טובה,‬
‫"זה ממש מפחיד אותי."‬
‫אתה יודע, כל המצב.‬
‫משום כך אני… לא. הם ניפחו את כל העניין.‬
‫- בשמונה באוקטובר, 2019, ג'קלין וקריסטי‬ ‫נעצרו והואשמו בהטרדה מאיימת -‬
‫כדי לעמוד בהגדרה‬ ‫של "הטרדה מאיימת" במדינת טקסס,‬
‫נדרש מישהו בעל אמונה סבירה‬
‫שהוא נמצא בסכנה כלשהי.‬
‫אחר כך מנסים לקבוע, מה הייתה הכוונה כאן?‬
‫האם זה נעשה כדי להבהיל,‬ ‫לאיים, להטריד את האדם?‬
‫התיק הזה תואם לכל הסעיפים.‬
‫- הצהרת מעצר -‬
‫שמי הית' צ'אמנס.‬
‫אני אחד מעוזרי התובע המחוזי‬
‫במחוז סמית', טקסס,‬
‫ואני מוניתי לתיק הזה.‬
‫לפני התיק הזה,‬ ‫טיפלתי בכמה תיקי הטרדה מאיימת.‬
‫אבל התיק הזה שונה קצת,‬
‫כי מדובר באם ובת שמואשמות יחד.‬
‫הן מעולם לא הכחישו את המעורבות שלהן,‬
‫אבל הן נפנפו את האישום באגביות כאילו מדובר‬
‫ב"סתם מתיחה, לא ייחסנו לזה משמעות".‬
‫וזה לא משנה את העובדה‬
‫שהתבצעה כאן עבירה של הטרדה מאיימת.‬
‫במדינת טקסס,‬
‫הרשעות בהטרדה מאיימת‬ ‫מסתיימות בדרך כלל בעונש מאסר‬
‫בסופו של דבר, כשדיברתי עם הקורבן שלי,‬
‫היא רצתה שיניחו לה לנפשה.‬
‫היא רצתה שלווה.‬
‫אז הגשתי לג'קלין ולקריסטינה הצעה.‬
‫הסדר טיעון בתיק.‬
‫הצעתי לג'קלין ולאמה שלוש שנות מאסר‬
‫או שמונה שנים של שיפוט נדחה,‬
‫ושתיהן בחרו בשמונה שנים של שיפוט נדחה.‬
‫אני יכול להגיד שתקופת מבחן‬ ‫אינה קלה במחוז הזה.‬
‫מדובר בבדיקות סמים קבועות, בעבודות שירות.‬
‫ישנן תוכניות שונות,‬
‫בהתאם לסוג הפשע, שיש להשלים.‬
‫אז הרעיון שתקופת מבחן‬ ‫היא בסך הכול נזיפה קלה,‬
‫זה לא כך כשמדובר באדם רגיל.‬
‫זה משבש את החיים.‬
‫זה משנה את החיים.‬
‫כחלק מתנאי המבחן, לג'קלין ולקריסטי אסור‬
‫ליצור קשר עם סנדרה במשך שמונה שנים‬
‫לג'קלין ולקריסטי אסור גם לדבר זו עם זו‬
‫- מדינת טקסס -‬
‫במקרה המסוים הזה היו שתי נאשמות,‬
‫ולכן הוספנו סעיף שאסור עליהן להיות בקשר‬
‫זה עם זו או עם הקורבן.‬
‫אני חושב שאם הן היו מביעות חרטה אמיתית,‬
‫אולי העמדה שלנו הייתה אחרת קצת.‬
‫אבל בסופו של דבר,‬
‫הן עדיין חושבות שמדובר בלא יותר מבדיחה.‬
‫ומפני שהן לא מכירות‬
‫בחומרה ובחשיבות של מה שהן עשו,‬
‫אני לא חושב‬ ‫שהן צריכות להיות בקשר זו עם זו.‬
‫פשוט כך.‬
‫הפסיקה הזאת קובעת‬ ‫שבתי ואני לא יכולות להיות בקשר.‬
‫ואחרי שחיינו באותו בית כל יום,‬ ‫אסור לנו לדבר זו עם זו.‬
‫זה קשה מאוד.‬
‫האם אני חושבת שהיה בכך הצהרה? כן.‬
‫אני אדם רוחני,‬
‫אבל אני לא מאמינה בדת מאורגנת,‬
‫ואני מרגישה שהם רצו ללמד אותי לקח.‬
‫להראות לי שאם לא אתכופף‬ ‫בפני האמונות הנוצריות שלהם,‬
‫יענישו אותי.‬
‫אישית, אני חושבת‬ ‫שאין לזה קשר להטרדה מאיימת.‬
‫את לא אמורה להיות‬
‫יותר מנוצרייה‬ ‫שעושה מה שאומרים לה באזור הזה.‬
‫העיתונאים המקומיים דיווחו‬ ‫על ההרשעות של ג'קלין וקריסטי‬
‫ולכדו את תשומת לב אמצעי התקשורת הממלכתיים‬
‫- ג'קלין פייגן, פלינט, טקסס -‬
‫לא ידעתי שהסיפור הזה סוקר בחדשות‬
‫עד שיצאתי להפסקת צהריים בעבודה שלי,‬
‫והיו לי הרבה שיחות שלא נענו בטלפון שלי.‬
‫כאילו, "מה קורה? תיכנסי לפייסבוק".‬
‫- עכשיו אני מחכה… -‬
‫מפני שגרנו בחגורת התנ"ך בטקסס,‬ ‫דברים כמו כישוף,‬
‫וודו, כת השטן, זה מסוג הדברים‬ ‫הכי איומים שאפשר להגיד עלייך כאן.‬
‫היו אנשים שאמרו שמגיע לנו למות,‬
‫שצריך לכלוא אותנו בתא מרופד.‬
‫כל מיני דברים מטורפים.‬
‫כשמביטים מבחוץ פנימה,‬
‫הבנתי איך אנשים אומרים דברים כאלו,‬
‫אבל חשבתי שזה לא הוגן מצדם.‬
‫אני בהחלט מרגישה‬ ‫שהסיפור הוצג בצורה חד צדדית,‬
‫וגרמו לזה להיראות כמו…‬
‫כמו מתקפה אכזרית על בחורה תמימה.‬
‫- ג'ן לנגביין, מחסה לנשים "ג'נסיס" -‬
‫אני חושבת שהמקרה הזה נודע לשמצה בשל העובדה‬
‫שגברת פייגן בחרה להשתמש בדברים‬
‫שהיו קשורים לכישוף ולכת השטן.‬
‫אני חושבת שהבחירות שלהן‬ ‫היו מתוכננות ואסטרטגיות‬
‫בגללה אופיה של הקורבן.‬
‫המטרידן מכיר את הקורבן.‬
‫אז אם האמונה חשובה לי,‬
‫זה מה שהמתעלל או המטרידן יתמקד בו.‬
‫וזה מה שראיתי בתיק של ג'קלין,‬
‫שהיא ניסתה לגרום לקורבן שלה,‬ ‫נוצרייה אדוקה, לשלם.‬
‫היו כמה הערות על ההשפעה על הקורבן.‬
‫אבל האמת היא שלא אכפת לי.‬
‫לא אכפת לי איך זה השפיע עליה.‬
‫אני חושבת שהיא הייתה דרמטית יתר על המידה‬
‫וטענה לדברים שלא היו באמת.‬
‫וזה יישמע נורא,‬
‫אבל לא אכפת לי אם היא מתה או חיה.‬ ‫אין לה תפקיד משמעותי בחיי.‬
‫רוב המטרידנים‬ ‫מפחיתים מחומרת מעשיהם, לדעתי.‬
‫"זה לא כזה סיפור.‬ ‫אתם עושים מזה עניין גדול מדי.‬
‫"את כל כך היסטרית. למה את…?‬
‫"למה פנית למשטרה? זה טיפשי. את טיפשה."‬
‫ההקטנה הזאת.‬
‫זאת השלכת האשמה,‬
‫"את זו שיש לה בעיה‬ ‫כי זה לא עניין כזה גדול."‬
‫איך היא יכולה לדעת‬ ‫איך הקורבן, סנדרה, הרגישה?‬
‫מבצע הפשע הוא לא זה שמחליט‬
‫איך זה משפיע על חייו של מישהו אחר.‬
‫חלפו כבר שנתיים בערך,‬
‫ואני עדיין סובלת מטראומה,‬
‫ועדיין יש בי פחד‬ ‫שאני לא בטוחה שייעלם אי פעם.‬
‫אני לא חושבת שמאסר על תנאי היה מספיק.‬
‫אני מאמינה שהיה ראוי יותר שהן‬
‫ישבו בכלא לזמן מה ויהרהרו במעשים שלהן.‬
‫מערכת המשפט לא מתייחסת‬ ‫להטרדה מאיימת מספיק ברצינות.‬
‫הטרדה מאיימת היא לא אדם‬ ‫שמסתתר בין השיחים עם משקפת.‬
‫זה יכול להיות כל אחד. אין לדעת.‬ ‫לעולם אין לדעת למה אנשים מסוגלים.‬
‫אני מרגישה שיצאתי מזה במזל.‬
‫אף שנאסר עליה כל קשר עם סנדרה,‬
‫ג'קלין הבינה את ההשפעות של מעשיה‬
‫החלטתי לצפות בסיקור החדשותי,‬
‫וגם גיליתי שהיא פנתה בהמשך לטיפול‬
‫כי החוויה הזאת גרמה לה לטראומה.‬
‫חשבתי שברגע שהיא תגלה שזאת אני,‬
‫היא לא תמשיך להתייחס לזה‬ ‫ברצינות רבה כל כך.‬
‫ואז כל העניין פשוט ייגמר.‬
‫לא חשבתי שיהיו טראומה או כאב מתמשכים.‬
‫אבל עכשיו אני כן חושבת שמה שעשיתי‬ ‫היה עלול לגרום לה לטראומה, כן.‬
‫אני באמת מאמינה בזה.‬
‫אין מספיק התנצלויות בעולם‬ ‫כדי לתקן את מה שעשיתי.‬
‫השפעתי עמוקות על חייה באופן שלילי.‬
‫ואני אצטרך לחיות עם מה שעשיתי,‬
‫בדיוק כמו שהיא תצטרך לחיות‬ ‫עם מה שעשיתי לה.‬
‫אבל אני מתחרטת על כך ב-100 אחוז.‬
‫תרגום כתוביות: דנה סבן‬